Samandráttur: Línuskip: Bara trý línuskip eru til fiskarí undir Føroyum, men helst fara nøkur út tá veðri batnar. Vantandi kemur eitt, møguliga tvey, at landa í vikuni. Tey hava mest av toski, hýsu, longu og tosk. Tvey línuskip eru við Ísland, men helst koma tey eisini at landa har. Tey fáa mest av toski, hýsu og longu. Útróður. Streymurin verður góður, men veðurvánirnar eru ringar, so tí vanta vit ikki nógvan útróður. Djúpvatnstrolarar: Trýggjir fiska upsa og ein fiskar svartkalva og kongafisk. Tveir við upsa koma at landa fyrst í vikuni, meðan tann triðji møguliga landar síðst í vikuni. Tann við svartkalva og kongafiski landar miðskeiðis í vikuni. Restin av djúpvatnstrolarunum liggja við bryggju, men helst fer onkur út tá veðri batnar. Partrolarar: Partrolarnir landa sum vikan líður. Fiskaríið eftir upsa er smáligt. Teir fáa lítið av hvítum fiski fyri tíðina. Trolbátar: Allir liggja við bryggju, men fara út tá veðri batnar. Garnaskip: Tað eru 2 garnaskip á svartkalvaveiðu. Bæði landa helst síðst í vikuni.